Downloaded from YTS.MX
Official YIFY movies site: YTS.MX
Saya galakkan orang kejar impian masing-masing.
Ia boleh jadi kenyataan.
Saya buktinya.
Berita ini mencerminkan
budaya selebriti dan media masa kini
apabila semua rangkaian berita utama
menyiarkan liputan langsung tanpa henti tengah hari ini
apabila Anna Nicole Smith disahkan meninggal dunia
pada usia 39 tahun.
Dia bintang pujaan, tapi bukan kesayangan ramai.
Cantiknya awak.
Awak perempuan tercantik di dunia.
Saya sayang kamu semua!
Gadis dari Texas ini ialah bintang segera.
Kematiannya menimbulkan pelbagai persoalan.
Kekayaan Smith dianggarkan bernilai 490 juta dolar.
Kisah hidupnya luar biasa.
Anna, kenapa lari?
Saya layan kamu baik-baik, tapi kamu tikam belakang saya.
Tak.
Yalah itu.
Apakah punca kejatuhan simbol seks ini?
Kehidupan di bawah lensa kamera
dan rentetan tragedi yang tragik.
Mungkinkah ada kisah di sebaliknya?
Siapa sebenarnya Anna Nicole Smith?
Saya membesar di Mexia, Texas, sebuah pekan kecil di pinggir Houston.
Populasinya 6,923 orang saja.
Selamat datang ke Mexia, Texas, kampung saya.
Kebanyakan orang sebut "Mexia".
Sebenarnya, "Mexia". M-E-X-I-A.
Saya akan tunjuk kampung saya!
Ikut saya! Jom!
Ini Sekolah Tinggi Mexia, sarang Blackcats dan sekolah saya.
Saya tak popular semasa sekolah tinggi.
Sebab buah dada saya kecil.
Sekarang, dah besar.
Nampak?
Oh la la! Oui.
Hai, saya Anna.
Saya kerja di Krispy Fried Chicken selama empat tahun.
Saya kembali dengan lebih nakal.
Di rumah inilah saya membesar.
Cerita tentang kehidupan di rumah dan ibu bapa awak.
Saya tinggal dengan ibu dan ayah tiri saya…
Saya jarang tinggal di rumah dan selalu menumpang di rumah mak cik saya
kerana keluarga saya.
Saya tak suka cakap tentang zaman kanak-kanak saya.
Di sinilah semuanya bermula.
Mexia sebuah pekan kecil yang berpegang pada ajaran agama.
Tak banyak hiburan di sini
untuk anak-anak muda dan pelajar sekolah tinggi.
Saya berkahwin dengan mak cik Anna Nicole Smith.
Dia selalu berlatih bersorak di laman depan rumah
dan lambai budak-budak lelaki yang lalu.
Tarik perhatian orang.
GEORGE BEALL PAK CIK
Dia memang suka akan perhatian.
Lebih tepat lagi, dia dahaga akan perhatian.
Nama sebenar Anna Nicole Smith ialah Vickie Lynn.
Itulah anak saudara saya.
Dia seorang budak yang periang.
Vickie empat tahun lebih tua daripada saya.
Dia selalu buat saya ketawa.
Dia suka melaram.
Dia nak solek saya, tapi saya cakap, "Saya tak suka."
Dia kata, "Lelaki sejati biar perempuan solekkan dia."
DONALD HART ADIK
Saya kata, "Tipulah."
Sebagai sebuah keluarga, saya, Vickie dan ibu,
kami pergi gereja.
Kami berpegang pada ajaran agama.
Dia memang suka akan perhatian.
VIRGIE IBU ANNA NICOLE
Dia suka jadi perhatian orang.
Setiap kali ke pusat beli-belah,
ada 50 orang lelaki dan budak lelaki akan berjalan di belakang kami.
Dia kata, "Ibu, tengok!"
Saya kata, "Ya, ibu tahu. Jomlah."
Vickie memang cantik sejak kecil.
Setelah meningkat remaja, dia mula buat perangai.
Dia curi-curi keluar pada waktu malam.
Ibunya hantar dia ke rumah kami.
Mereka bergaduh
kerana Vickie Lynn tergila-gila akan seorang pemuda berumur 29 tahun.
Saya paku tingkap biliknya
supaya dia tak boleh curi-curi keluar ikut tingkap.
Dia benci Mexia.
Kami hidup dalam serba kekurangan.
SEKOLAH TINGGI MEXIA SARANG BLACKCATS
Vickie Lynn berhenti sekolah
dan bekerja di Jim's Krispy Fried Chicken.
Dia tekad cari duit sendiri
supaya tiada sesiapa boleh mengarah-arahkan dia.
Semua lelaki yang datang cuma nak ajak dia keluar.
SUARA VIRGIE IBU ANNA NICOLE
Billy seorang tukang masak.
Suatu hari, dia minta Billy hantar dia balik
kerana dia tiada kereta, tapi Billy enggan.
Dia betul-betul terkejut.
"Dia ingat dia siapa?"
Sejak itu, dia cuba tawan hati Billy.
Dia berjaya dan mereka berkahwin di Mexia.
Saya berkahwin pada usia 17 tahun.
Saya fikir itulah cinta.
Oh, Tuhan! Dia kuat cemburu.
Saya langsung tak boleh ke mana-mana.
Saya terperuk di rumah setiap kali dia pergi kerja.
Saya rasa sangat sunyi.
Saya terfikir, "Kalau ada anak, aku takkan sunyi lagi."
Saya buang semua pil pencegahan hamil
dan saya mengandung.
Saya lahirkan anak saya, Daniel.
Saya dah tak sunyi. Saya sayang dia.
Kemudian, kami berpisah semasa umur Daniel enam bulan.
Dia bercita-cita besar.
Tiada kemasyhuran atau apa-apa yang dia impikan
di Mexia, Texas.
Malangnya, dia tak nampak padah yang menanti.
Kami rindu dia.
Saya nak cari banyak duit.
Saya nak beli berbidang-bidang tanah.
Saya nak bina rumah impian saya.
Impian Amerika milik anda.
Saya nak bina taman asuhan kerana saya nak anak lagi.
Anak perempuan.
PENARI
Ada banyak kelab tarian bogel di Houston
kerana industri minyak dan gas.
Semua orang ada akaun belanja dan duit mengalir bagai air.
Saya bekerja di Kelab Eksekutive Suite.
Pelanggan akan selit duit di celah G-string kami.
Mereka datang dan tebar duit macam itu saja.
Kalau bernasib baik, ada jutawan datang.
Mereka selit banyak duit kertas 100 dolar. Seronok betul!
Paling sikit pun, 200 dolar satu malam. Itu pun kalau pelanggan tak ramai.
Ada hari-harinya, kami dapat beribu-ribu dolar.
Kadang-kadang, jumlahnya tak masuk akal.
Suatu hari, kami buat kerja macam biasa.
Tiba-tiba, ada seorang gadis cantik masuk.
Semua mata terpaku.
Saya dengar gadis lain cakap, "Cantiknya dia."
Saya tahu mereka akan buli dia, jadi saya kenalkan diri
dan berkenalan dengan dia.
Sebenarnya, dia sangat naif.
Dia cakap, "Oh Tuhan! Apa itu?"
Dia tercengang dan menggigil ketakutan.
Dia diterima bekerja selepas uji bakat.
Dia tak pandai menari.
Dia nampak macam burung emu yang cuba terbang.
Ia mustahil.
Saya rasa terpanggil untuk jaga dia.
Saya rasa bertanggungjawab untuk lindung dia daripada segala-galanya.
Dia kata dia tak suka nama dia, Vickie.
Dia kata, "Saya suka Nicky."
Saya jawab, "Okey, saya akan panggil awak Nicky."
Tiada sesiapa perlu ajar dia cara menggoda pelanggan.
Dia memang berbakat.
Dia pandai memanipulasi pelanggan. Dia lebih pandai daripada saya.
Baru seminggu, tapi dia dah pandai.
Etika kerja dia mengagumkan.
Dia bekerja untuk kumpul duit,
beli semua keperluan dan besarkan Daniel.
Dalam sekelip mata, dia kumpul banyak duit.
Duit beri kita kekuatan.
Bagi kebanyakan penari,
dengan latar belakang yang berantakan, ia beri kami harapan.
Suatu hari, saya kongsi kisah hidup saya dengan Nicky.
Saya dibesarkan di sebuah pekan kecil.
Zaman kanak-kanak saya penuh peristiwa hitam.
Ayah-ayah tiri saya rogol dan pukul saya,
jadi saya lari dari rumah pada usia 13 tahun.
Saya tak percaya sesiapa.
Dia ubah persepsi saya.
Saya belajar untuk percaya dia.
Dia cerita tentang ibunya, Virgie.
Ibu dia seorang penguatkuasa dan agak bengis.
Nicky digari di katil selama berhari-hari dan dibelasah tanpa belas ihsan.
Saya percaya semua cerita dia.
Tiada alasan untuk saya meragui dia.
Dia selalu cakap yang dia akan jadi model terkenal.
Saya cuma jawab, "Yalah itu."
"Ya, saya tahu."
Dia percaya satu-satunya penghalang
untuk dia berjaya ialah buah dadanya.
Jadi, dia tekad untuk besarkan buah dadanya.
Pembedahan itu menyakitkan. Seriau saya dibuatnya.
Sakitnya bukan kepalang.
Sejak itulah, dia ambil ubat tahan sakit.
Diazepam, alprazolam, hidrokodon, parasetamol dan klonazepam.
Sejak itu, dia bergantung harap padanya.
Dia tak boleh hidup tanpa semua ubat itu.
Hidup dengan dia ibarat naik roller-coaster.
Ada saja yang berlaku.
Kami selalu buat hal.
Saya dan Nicky ibarat api dengan minyak.
Kalau bergabung, meletup. Habislah.
Saya jatuh cinta kepada dia.
Dia menyeronokkan.
Dia berjiwa besar dan sangat baik hati.
Pada awal persahabatan kami,
semuanya baik-baik saja.
Saya nak kahwin, tapi nak kahwin dengan siapa?
Dia mesti sayang anak saya, baik dan romantik.
Saya suka lelaki yang kelakar dan sangat sensual.
Saya suka seks.
Saya suka dibelai, disentuh dan perhatian.
Dia mestilah seorang yang romantik dan…
Awak akan teruskan karier selepas berkahwin?
Ya.
Awak takkan berhenti selagi impian awak belum tercapai?
Betul.
18 TAHUN KE ATAS
Nicky beritahu saya yang dia kenal seorang lelaki.
Mereka kenal semasa dia menari.
Isteri lelaki itu baru meninggal dunia dan dia nampak murung.
Nicky cakap lelaki itu jatuh cinta kepada dia dan ajak dia kahwin.
Lelaki itu jutawan.
Yang betul-betul kaya.
Dia sangat kaya.
Dia kata nama lelaki itu J. Howard Marshall.
Saya sayang awak.
Saya pun.
Awaklah cahaya hidup saya, kini dan selama-lamanya.
Awak pun cahaya hidup saya, kini dan selama-lamanya.
Okey, sayang.
Awak rindu tetek saya?
Apa?
Awak rindu tetek saya?
Ya.
Awak nak tengok tetek saya?
Boleh juga.
Awak nak saya teman malam ini?
Ya.
Okey, sayang.
Dia belikan Nicky sebuah kereta
dan sebuah rumah supaya dia boleh berdikari.
Nicky berhenti bekerja di kelab.
Semua permintaan Nicky dipenuhi.
Banyak kali dia ajak Nicky kahwin.
Nicky jawab, "Tak nak.
Saya tak nak kahwin selagi saya belum berjaya.
Saya tak nak orang tuduh saya pisau cukur."
Marshall cakap, "Okey."
Saya editor foto Playboy di sebelah Pantai Barat.
Ini gambar saya mengarahkan sesi foto.
Seingat saya, kereta untuk Playmate tahun itu.
Ramai gadis nak jadi Playmate.
Bagi mereka, reputasinya sama macam Ratu Amerika.
Ada yang datang uji bakat setiap tahun, tapi tetap tak berjaya.
Setiap Playmate mesti ada tarikan tersendiri.
Mereka sangat teruja apabila diterima sebagai Playmate.
Saya rasa faktor penarik gadis-gadis Playboy
ialah kecantikan semula jadi mereka.
Seorang jurugambar dari Texas hubungi saya.
Dia cakap, "Saya ada gambar seorang gadis yang layak jadi Playmate."
Berambut keriting halus, bergincu tebal, pakai pembayang mata
dan bentuk badan yang menggiurkan.
Saya kata, "Apa saya nak buat?"
Kemudian, saya panggil dia untuk diuji bakat.
Staf saya kata saya gila.
Saya panggil dia. Dia tak pakai secalit mekap pun.
Dia gadis yang cantik.
Dia tak perlu beria-ia pun untuk nampak cantik.
Dia gadis yang cantik dengan bentuk badan yang menarik.
Sesi uji bakat bermula.
Jurugambar cakap, "Awak patut masuk."
Saya pun masuk.
Dia duduk di satu sudut dalam keadaan berkelubung.
Dia nampak takut.
Saya fikir, "Macam mana aku nak pujuk dia?"
Kami pun berbual. Dia cakap dia ada bawa piring hitam.
Sejak awal penggambaran, kami mainkan piring hitam itu.
Lagu "Diamonds Are a Girl's Best Friend," nyanyian Marilyn Monroe.
Kucupan di tangan menggoncang jiwaku
Namun, berlian tetap di hatiku
Sejurus lagu itu berkumandang, dia terus berubah.
Dia menjiwai karakternya.
Bukan senang saya nak berbogel di depan kamera.
Saya buang rasa malu dan beranikan diri. Saya tak malu.
Apa pendapat awak tentang majalah Playboy?
Saya rasa ia ada kelasnya tersendiri.
Awak gelar Playboy "majalah impian". Kenapa?
Itu impian saya.
Playboy ialah batu loncatan untuk merealisasikan impian saya.
Saya letak dia di muka depan sebagai wajah baharu.
Orang takkan percaya yang dia wajah baharu Playboy.
Saya minta dia duduk dan bergaya dengan sopan.
Dengan gaya polos dan senyuman yang manis.
Hef terus setuju dan kita tahu selebihnya.
Semua orang mendambakan kemasyhuran,
tapi realitinya yang menakutkan,
ramai yang lemas dalam kemasyhuran.
Sejak dulu lagi dia nak jadi model terkenal.
Akhirnya, dia berjaya.
Mungkin sebelum ini saya tak percaya,
tapi saya sentiasa sokong dia.
Playboy telefon.
Mereka suruh dia datang untuk sesi foto Playmate bulan itu
dan dia perlukan seseorang untuk jaga Daniel.
Jadi, saya pindah ke rumahnya di Spring, Texas.
- Alamak! - Alamak!
Itu rumah pertama yang Marshall beli untuk dia.
- Hei, Missy! - Pergilah.
- Hei! - Ya! Janganlah.
Biar saya ambil.
Paul Marciano telefon saya.
Paul kawan baik saya dan dia CEO Guess Jeans.
Kami bersembang.
Tiba-tiba, dia sebut tentang gadis muka depan itu.
Saya cakap,
"Dialah pengganti Claudia Schiffer."
SUDAH
"SEKSI ITU KAMI." - PAUL MARCIANO
Guess bermula dengan cita-cita memasarkan seluar jean yang seksi.
Seluar jean yang menyerlahkan potongan badan wanita.
Seluar jean yang menonjolkan naluri sensual seorang wanita.
Pada masa itu, Guess antara jenama jean terkemuka.
Semua model Guess sangat terkenal.
Ia sesuatu yang membanggakan dan dia sangat teruja.
Sebaik bangun dari tidur, dia tak jumpa getah rambutnya.
Dia tanggal G-string dan ikat rambut gunanya.
Saya kata, "Jijik."
Keluar selekeh, balik cantik.
Mereka solek dan dandan dia cantik-cantik.
Dia sangat teruja
kerana Paul Marciano puji gambar-gambar dia.
Dia sangat gembira.
Dia kata, "Saya dan Paul dah bincang. Saya perlukan nama glamor.
Nama yang lebih versatil.
Saya suka Anna, jadi saya pilih Anna dan Paul pilih Nicole."
Dia kata, "Voilà! Lahirlah Anna Nicole Smith."
"Di luar, panggil saya Anna.
Jangan panggil saya Nicky. Awak boleh panggil saya Nicky,
tapi bukan di khalayak ramai."
Saya kata, "Okey."
Sesi foto pertama Nicky di Los Angeles.
Di sana, saya nampak papan iklan.
Semua tempat ada.
Wajah dia terpampang di mana-mana saja dan ia sangat mengujakan.
Masa dia dah tiba.
Dia cantik, berani dan luar biasa. Itulah dia.
Dia dijemput oleh Coen Brothers
untuk uji bakat watak dalam filem The Hudsucker Proxy.
Dia pergi uji bakat itu.
Salah seorang adik-beradik Coen duduk di sofa.
Nicky datang dan duduk di depan dia.
Coen hulurkan skrip dan tanya, "Boleh baca rangkap ini?"
Nicky baca dan Coen cakap, "Okey, boleh cakap dengan gaya menggoda?"
Nicky buat dan Coen cakap, "Bagus! Itulah yang kami cari."
Saya buat-buat relaks.
Kami ucap selamat tinggal dan cepat-cepat turun ke bawah.
Kami menjerit dan melompat-lompat!
Itu filem pertama Nicky. Dia dah jadi pelakon.
Rumpus Magazine gelar awak calon suami idaman tahun ini.
Awak digosipkan dengan model, Za-Za. Boleh komen?
Itu cuma khabar angin. Kami cuma kawan.
Betul, Za-Za?
Wah!
Saya keluarkan kamera dan ambil gambar dia tanpa henti.
Saya kata, "Buat gaya!"
Macam jurugambar beri arahan ketika sesi foto dalam TV.
Dia sangat cantik.
Saya betul-betul cinta akan dia.
Rasanya saya teman wanita pertama dia.
Dia gila seks macam dia gila akan benda lain.
Dia suka seks.
Dia sangat hebat kerana dia banyak pengalaman.
Dia hebat di ranjang dan seorang kekasih yang penyayang.
Saya tiada nafsu dengan lelaki.
Saya tak percaya lelaki…
tapi saya rasa selesa dengan dia.
Dia isi kekosongan dalam jiwa saya untuk satu tempoh yang lama.
Saya sayang dia.
Dunia mengenali Anna Nicole Smith sebagai gadis Guess.
MODEL BERDADA MONTOK MENGEMBALIKAN TREND BADAN BESAR!
Orang kata dia terlalu tinggi, rambut terlalu perang dan terlalu montok
untuk jadi model.
- Jangan tolak dia. - Saya lagi tinggi!
Sekarang, gadis dari Texas ini bergelar bintang segera.
Kalau anak saya cakap, "Ayah, saya nak jadi popular."
Tak boleh.
Kemasyhuran tak seindah rupanya.
Ya, selebriti popular dan dipuja. Gambar mereka digantung di dinding.
Ada rumah agam di Beverly Hills
dengan kolam renang dan deretan kereta mewah,
tapi setiap kemasyhuran yang diraih, ada bayarannya.
Ibarat sanga selepas melombong arang.
Kita dapat arang dan berlian, tapi sanganya pun banyak.
Itulah kemasyhuran.
Ada harga yang perlu dibayar oleh pemiliknya.
Setiap kali keluar, Anna Nicole pandai cari publisiti.
Siapa bagi bunga itu?
- Jejaka ini. - Oh, Tuhan.
Selebriti dan paparazi saling memerlukan.
Macam menari waltz.
Selebriti tahu mereka diperhatikan,
jadi mereka sedar mereka bukan berinteraksi dengan saya,
tapi dengan dunia.
Paparazi cari material
di Sunset Strip dari Hollywood ke Hollywood Barat hingga Beverly Hills.
Kami meronda di semua kelab malam.
Biasanya, kami mula pukul 12.30 tengah malam dan…
Kami tak nak sampai terlalu awal.
Kami tunggu orang mabuk dulu.
Sebenarnya, dunia hiburan Amerika disuap…
Kebanyakannya dusta.
Semuanya rekaan semata-mata.
"Pelakon ini bukan gay. Nah, ini buktinya."
Orang akan percaya bulat-bulat.
Paparazi sebaliknya.
Kami tak disuap.
Kami cari material daripada pemandu
yang tahu cerita sebenar,
daripada pembantu rumah yang tahu cerita dalam kain selebriti.
Cukup! Simpan kamera itu.
Setiap material tentang Anna Nicole mahal harganya.
Dia teman Valentine saya tahun ini.
Hari ini! Setahun sekali, jadi kali ini saja.
"Kalau ada material tentang Anna Nicole, kami nak beli."
Sekurang-kurangnya 2,500 dolar untuk satu klip.
Biasanya 5,000 hingga 7,000 dolar untuk satu klip kerana dia periang.
Terima kasih.
Saya menggigil semasa merakam kerana tahu orang pasti suka.
Saya beri…
Dia teruja apabila nampak paparazi.
Saya suka bunga saya.
Susahkah lelaki nak mengurat awak?
Awalnya mereka malu-malu,
tapi di ranjang, mereka tak kenal erti malu.
Ya.
Saya ingat itu yang awak nak cakap tadi.
- Kita boleh cakap pasal seks. - Okey!
Saya pernah tanya Dr. Ruth.
Tahu soalannya? Pernahkah dia pura-pura puas?
- Awak pernah pura-pura puas? - Ya.
- Biar betul? - Banyak kali.
- Kenapa? - Awak?
- Sekejap. - Susah…
Ada sesi foto di sebuah rumah di Malibu.
Di plat kaca tingkap rumah itu, ada potret Marilyn Monroe.
Sebesar-besar dinding.
Nicky nampak tingkap itu dan cakap, "Tengok ini!
Saya mesti masuk dan ambil gambar."
Saya ternampak seorang gadis cantik.
Saya dengar pengarah jerit, "Jangan ganggu tuan rumah!"
Saya buka pintu dan mereka minta maaf.
Saya kata, "Tak apa."
Dia taasub dengan Marilyn.
Dia betul-betul percaya
yang mungkin dia dilahirkan semula sebagai anak Marilyn.
Kami jadi kawan dan dia tahu saya ada rumah tamu.
Saya kata, "Awak boleh tidur di sini bila-bila masa."
Dia kata, "Yakah?"
Helo.
Dia rasa dia ada privasi di rumah tamu itu.
Dia boleh jadi dirinya sendiri.
Saya dapat tawaran berlakon dalam dua filem blokbuster
dan masa penggambarannya bertindih.
Filem Chuck Russell, The Mask, dan satu lagi, Naked Gun 3.
Saya dapat The Mask empat bulan lalu.
Saya baru baca skripnya minggu lepas, jadi…
Jim Carrey, pelawak itu, jadi pelakon lelaki utama.
Saya suka skripnya.
Masalahnya,
mereka nak bayar…
Saya dapat watak pelakon wanita utama,
tapi mereka nak bayar saya…
Malu saya nak sebut.
Mereka nak bayar 50 ribu dolar saja.
Betul.
Saya suka watak itu. Ia boleh serlahkan bakat lakonan saya.
Saya pun.
Okey, terima kasih.
Saya tak tahu apa yang Anna takutkan.
Perniagaan.
Mungkin bayang-bayang dia sendiri. Entahlah.
Kediaman Marshall.
Saya nak cakap dengan Howard.
Okey, sekejap.
Sayangku.
Hai, sayang.
Apa khabar, sayang?
Saya sihat, tapi saya rindu awak.
Saya pun rindu awak.
Awak rindu saya?
Ya. Rindu sangat.
Banyak mana?
Cahaya hidup saya.
Awak cahaya hidup saya.
Saya sayang awak. Cium sikit.
Sayang awak.
Jaga diri, sayang.
Okey.
Koboi.
Itu Jesus.
Saya jumpa Anna buat kali pertama semasa ambil dokumen.
Dia masuk dan Howard nak cakap dengan saya.
Dia nak ambil Daniel sebagai anak angkat.
Niat dia cuma satu. Dia nak lindungi Anna dan Daniel.
Kalau Daniel jadi anak dia,
Daniel boleh warisi hartanya dan hidup mereka terjamin.
Tiada apa-apa yang keluarga Howard boleh buat
untuk buang Anna dan Daniel.
Itu patungkah?
Howard cakap, "Suruh dia teruskan dan pastikan ia jadi kenyataan."
Saya pun balik jumpa bos saya
dan beritahu dia yang Howard betul-betul serius
untuk teruskan prosedur pengangkatan itu.
Bos saya pandang saya dan buat muka menyampah.
Yang peliknya, bos saya buat acuh tak acuh saja.
Ibu, apa itu?
Saya tak nak orang anggap
yang hubungan antara Anna dan Howard
atas dasar duit semata-mata.
Saya kagum dengan kekuatan cinta mereka.
Mereka saling melengkapi
walaupun secara harfiahnya, ia tak masuk akal.
Anna masih muda dan seksi, sebaliknya Howard tua kerepot,
tapi mereka insan berjiwa besar
yang asyik didiskriminasi oleh masyarakat.
Howard dan Anna saling melindungi.
Mereka saling memahami.
Daniel nak sapa awak.
- Hai, ayah. - Hai, Daniel.
Saya sayang ayah.
- Ayah sayang kamu. - Okey.
Kami tinggal di Oakhurst, Texas.
Populasinya cuma 215 orang.
Ada pejabat pos, stesen minyak dan kedai jual umpan.
DONNIE HOGAN ADIK
Nicky tak pernah kenal ayah kandung dia.
Dia percaya ibunya yang kejam itu
yang pisahkan dia daripada ayahnya.
Sebab itu Nicky cipta satu bayangan tentang ayah kandung dia.
Dia tahu ayah kandungnya cari dia macam dia cari ayahnya.
Seorang penyiasat persendirian telefon
dan tanya kalau-kalau ayah nak cakap dengan anak perempuan dia.
Penyiasat itu tak beritahu apa-apa pun.
Dia cuma nak tahu kalau-kalau ayah nak cakap atau tidak.
Ayah kata, "Saya nak cakap dengan dia."
Dia letak telefon.
Kemudian, telefon berdering.
Ayah terus jawab dan cakap dengan Anna.
Anna suruh kami datang ke California,
tapi dia tak beritahu lebih lanjut.
…nak jumpa ayah saya.
Nama keluarga pun dia tak beritahu.
Anna cuma cakap, "Saya dah beli tiket. Datang jumpa saya."
Hai!
Comelnya.
Apa awak cakap semasa kali pertama telefon ayah awak?
Saya tak ingat. Saya menggigil.
Saya sangat beremosi.
Saya tak nak menangis kerana saya pakai mekap.
Apa reaksi ayah awak?
Dia sangat gembira dan terkejut.
Dia kata dah bertahun-tahun dia tunggu hari ini.
Dia kata sebelum tidur setiap malam,
dia akan doakan saya.
Hai!
Sejujurnya, saya tak tahu hal yang bakal berlaku.
Ayah pun cakap, "Ada sesuatu yang besar."
Setahu kami, dia akan datang ke lapangan terbang.
Itu pun dia!
Itu ayah saya?
Dialah orangnya.
Biar saya bukakan pintu.
Saya sayang ayah!
Seorang gadis cantik bertocang dua keluar dari limousin.
Adik?
Saya terfikir, "Inikah kakak saya?"
Sejujurnya, saya masih tak percaya.
Ini ayah dan adik saya!
Boleh kosongkan but?
Dia tanya, "Kamu kenal saya?
Tak pernah tengok saya?"
Saya rasa Missy pun ketika itu.
Dia tanya, "Kamu tak cam dia?
Entah-entah, poster dia ada di rumah kamu."
Ya! Ayah saya.
Okey, biar saya cerita.
Saya kena dengar.
Saya model Guess dan Playmate tahun ini.
Pernah dengar jenama Guess?
Ayah cuma kenal Hugh Hefner.
Hugh Hefner keluarga kita.
Kamu dijemput ke Rumah Agam Playboy malam Isnin.
Jumpa semua orang esok.
Kamu boleh jumpa Hef.
Dia sangat teruja.
- Macam tak percaya, bukan? - Betul itu.
Hari yang indah. Seronok dapat tengok semua ini.
Oh, Tuhan. Okey.
Awalnya, semua menyeronokkan. Semua orang teruja.
Kita boleh nampak betapa dia dahaga akan kasih sayang seorang ayah.
Kami pergi Disneyland.
Itu kali pertama saya jumpa anak saudara saya, Daniel.
Rambut dia pun perang macam rambut saya.
Hati saya terdetik, "Budak ini macam aku waktu kecil."
Hari itu hari yang indah.
Hubungan dia dengan ibunya keruh. Sebab itu dia cari ayah.
Semua anak dahaga akan perhatian.
Saya jumpa ayah kandung saya untuk kali pertama selepas 24 tahun.
Saya tak sangka selewat ini.
Bertahun-tahun terbuang macam itu saja dan…
Akhirnya, kami bersatu semula.
Saya betul-betul bangga dengan dia. Dia cantik dan saya sayang dia.
Saya pun sayang ayah.
Ini ayah saya.
Kami dijemput ke Rumah Agam Playboy.
Saya rasa macam tak percaya.
Ada parti untuk Anna kerana dia Playmate tahun itu.
Saya ingat pertemuan dengan Hugh Hefner.
Dia hadiahkan Anna sebuah Jaguar berwarna champagne.
Ayah saya pun ada.
Saya masih ingat. Ayah dia macam Elvis Presley.
Anna Nicole meluru masuk ke pejabat saya dan jerit,
"Ayah saya datang! Saya dah jumpa ayah saya!"
Dia betul-betul teruja.
Dia kenalkan ayah dia dengan saya. Orangnya nampak baik dan sopan.
Mereka balik sama-sama.
Itulah kali pertama dan terakhir saya jumpa ayah dia,
jadi saya tak tahu hal yang berlaku selepas itu.
Saya nak Vickie tahu perkara sebenar.
Ayah saya bukan jenis lelaki yang boleh dipercayai.
Dia tak boleh diharap. Anna takkan rasa selamat dengan dia.
Sejujurnya, ayah saya jahat.
Waktu itu, umur saya 16 tahun.
Dia beritahu saya yang dia pernah rogol adik iparnya.
Dia kejar adik iparnya ke hutan semasa isterinya tiada di rumah.
Adik iparnya masih kecil.
Ayah sangat menakutkan.
Saya takut dengan dia.
"Mampuslah kau! Aku pijak kepala kau sampai pecah!"
Dia akan pandang tepat ke mata saya
dan buat saya percaya yang dia akan bunuh saya.
Saya beritahu segala-galanya tentang ayah kepada Anna.
Nicky balik dari Los Angeles.
Saya pun tanya tentang ayah dan adik dia,
tapi dia tak nak cakap tentang itu.
Semasa kami duduk berdua dalam penerbangan,
dia beritahu saya
yang ayah dia cuba rogol dia.
Ayah saya?
Nak rogol dia?
Tak. Maksud saya, ia…
Saya tak terkejut pun,
tapi betulkah?
Mustahillah.
Kami tak berenggang di California…
tapi sejujurnya, saya tak terkejut.
Mungkin ada ketikanya saya tiada…
jadi mungkin betul.
Kekecewaan jelas terpancar di wajah Anna. Saya sedih setiap kali teringat
kerana saya tahu betapa gembiranya dia apabila jumpa ayah kandung dia.
Macam-macam yang dia bayang dan harap daripada ayah dia.
Dia betul-betul kecewa.
Anna!
BEBERAPA BULAN KEMUDIAN
Anna, awak ke Luther's baru-baru ini?
Tak, saya tak pergi mana-mana pun.
Saya cuma keluar dengan kawan saya malam ini.
Ini bukan Houston.
Anna Nicole kerap berkunjung ke kelab malam bersama lelaki berbeza.
Kemudian, kami nampak dia bersama seorang pemuda berambut perang…
Mereka nampak kasual,
tapi Anna cakap itu teman lelaki baharunya.
Michael?
Selamat malam!
Model dan pelakon, Anna Nicole Smith, dimasukkan ke hospital.
Kami baru dapat berita, jadi tiada maklumat baharu buat masa ini.
MODEL SELUAR JEAN TAK SEDARKAN DIRI SELEPAS BERGADUH DENGAN TEMAN LELAKI
Empat bulan sebelum insiden itu,
seorang pelakon, River Phoenix, ambil dadah berlebihan
dan mati di kaki lima Sunset Strip, Hollywood.
Itulah permulaan trend berparti sampai mati.
Apabila berita itu tersebar, ramai orang terkejut.
Sebab orang tak pernah terfikir yang Anna ambil dadah.
Orang masih anggap dia sebagai gadis naif dari Texas,
jadi reputasi dia tercalar.
Berita itu juga buat dia semakin menarik
kerana kami tahu ada pekung yang kami boleh buka.
- Boleh pandang kamera? - Anna?
Anna, boleh kami ambil gambar?
Saya manusia biasa.
Saya cuma manusia kerdil yang dihambat seribu satu masalah.
Apa salah saya?
Apa salah saya selain ambil dadah?
Ambil dadah dan minum arak, tapi saya tak kacau orang.
Saya ada satu soalan. Mungkinkah insiden itu akan berulang?
Tak sama sekali. Percayalah, saya takkan buat lagi.
Tidak.
Secara harfiahnya, dia masih Nicky, kawan saya,
tapi sampai satu tahap, saya rasa dia betul-betul dah berubah
kerana dia dah jadi Anna Nicole Smith.
Ramai orang penting cari dia.
Orang-orang dari Guess dan Playboy.
Dia banyak komitmen…
dan hanyut dalam realiti.
Dia datang ke sesi foto dalam keadaan selekeh
dan ramai mempersoalkan integriti dia, jadi itu buat dia lebih tertekan.
Saya rasa antara punca dia lebih tertekan
ialah dia rahsiakannya daripada Marshall.
Dia takut Marshall dapat tahu,
jadi dia ambil lebih banyak pil untuk kurangkan tekanan.
Saya mula risau akan kesihatan mental dia
kerana saya mula perasan perubahan personaliti dia.
Sampai satu tahap, saya rasa dia cuma mempergunakan Marshall.
Nicky buat dia macam mesin ATM.
Marshall beri Nicky kad kredit dia dan…
Marshall biar Nicky guna kad kredit dia
yang entah berapa hadnya
sehingga kad itu disekat.
Anak lelaki J. Howard, Pierce Marshall, bekerja untuk ayahnya.
Saya pernah dengar Howard cakap dengan Pierce.
Saya rasa maruah Pierce
sebagai seorang anak dipijak-pijak sepanjang bekerja untuk ayahnya.
Saya rasa Pierce banyak memendam rasa terhadap ayahnya,
apatah lagi terhadap Anna
yang tiba-tiba muncul entah dari mana
dan rampas hak Pierce.
Dia terpaksa bersabar
dengan kerenah ayahnya selama bertahun-tahun,
jadi dia takkan sesekali biarkannya.
Marshall manjakan Nicky dengan kemewahan
dan Pierce yang uruskan semuanya,
jadi dia tahu setiap sen yang dibelanjakan untuk Nicky.
Saya rasa dia cuba beli kebahagiaan dengan kebendaan
kerana ada kelompangan dalam hati dia
dan dia cuba isinya dengan kemewahan,
tapi ia takkan terisi.
Dia takkan pernah puas.
Saya ini, suami awak.
Sayang awak.
Dah banyak kali saya telefon.
Telefon saya.
Tolong telefon saya.
Saya sayang awak.
Saya ini, suami awak. Di manalah buah hati saya?
Saya sayang awak.
Tolong telefon saya.
Saya nak cakap dengan isteri saya.
Tolong telefon saya.
Saya sayang awak.
Helo?
Helo, sayang.
Helo.
Awak di mana?
Saya dah tidur.
Dah sejam saya cuba telefon awak.
Yakah?
- Awak sayang saya? - Ya.
Saya sayang isteri saya.
Jangan telefon lagi atau saya rotan awak nanti.
Okey, sayang.
- Saya sayang awak. - Jaga diri, sayang.
Okey.
Saya dah cerita yang malam tadi, saya mimpi saya dilahirkan ke dunia ini
untuk bahagiakan awak sejak saat pertama kita bertemu.
Saya tahu, sayang.
Cerita esok. Saya mengantuk ini.
Okey, sayang.
Selamat tinggal.
- Jaga diri, sayang. - Okey.
- Selamat malam. - Selamat malam.
Sampai satu tahap, saya sedar yang kehadiran saya tak lagi diperlukan.
Saya tak boleh buat apa-apa. Saya cuma mampu tengok.
Saya tengok orang yang saya sayang
berubah menjadi seseorang
yang egois dan pentingkan diri sendiri.
Lagipun, dia dah jadi penagih dadah tegar.
Dia tak boleh hidup tanpa dadah.
Saya dah cuba sedaya upaya untuk bantu dia,
tapi dia langsung tak hargainya.
Selepas semua yang kami lalui,
selepas semua pengorbanan saya dan rahsia dia yang saya simpan,
hati saya betul-betul terluka.
Kawan yang pernah mencintai saya dah berubah.
Tiada lagi tolak ansur dan rasa cinta dalam hati dia untuk saya…
jadi saya undur diri.
Saya balik kampung dan kami terputus hubungan.
Selepas dua bulan jadi peguam Anna,
Howard tandatangan perjanjian amanah.
Dia cuba menguntukkan cukai hartanahnya
supaya dia boleh guna duit dalam tabung amanah itu sesuka hatinya
sehingga dia mati.
Malangnya, usaha dia gagal.
Pierce bertindak secara senyap-senyap
dan lucutkan hak Howard ke atas semua aset miliknya,
sekali gus merampas kebebasan kewangan Howard.
Howard belikan satu set barang kemas
berupa rantai leher, rantai tangan dan sepasang anting-anting
untuk Anna.
Harganya lebih sejuta dolar.
Tiba-tiba, Pierce telefon dan beritahu Anna,
"Pulangkan barang kemas itu. Saya takkan bayar sesen pun."
Sejak itulah Howard tahu
dia tak boleh lagi berbelanja sesuka hatinya.
Howard telefon saya dan cakap,
"Pulangkan set barang kemas itu," dalam nada yang sedih dan kecewa.
Saya ini, Howard Marshall.
Saya rasa anak saya, Pierce, dah melampau.
Dia tiada hak untuk masuk campur urusan saya dan isteri saya.
Saya nak isteri saya
hidup senang.
Dia cahaya hidup saya.
Saya rasa Pierce tak faham hakikat itu
atau mungkin dia cemburu.
Saya nak hidup isteri saya terjamin.
Sejak itu, kesihatan Howard mula merosot
dan Pierce lucutkan semua hak Anna untuk jumpa Howard.
Anna terpaksa naik turun mahkamah untuk dapatkan hak lawatan.
Saya nampak betapa tak berdaya dan kecewanya dia pada masa itu.
Dalam masa yang sama, dia hilang segala-galanya.
Anna selalu cakap yang J. Howard janjikan separuh daripada hartanya.
Saya rasa kekayaan J. Howard Marshall mencecah 1.6 bilion dolar.
Selepas perbicaraan bermula, tiada apa-apa mampu halangnya.
EKSEKUTIF MINYAK J.H. MARSHALL MENINGGAL DUNIA PADA USIA 90 TAHUN
Mungkin Anna dah lupa,
tapi Howardlah yang jaga dia semasa dia mula-mula datang ke LA.
Anna minta Howard upah orang
untuk cari ejen, hubungi PR dan macam-macam lagi
untuk bina kariernya.
Sebenarnya, dia tak pernah mula dari bawah
dan saya rasa dia terpukul dengan realiti
dan kekejaman yang menanti.
Anna, awak okey?
Susah nak komen sekarang.
Tarikh perbicaraan dah ditetapkan,
jadi mungkin tiada lagi masa untuk Anna beraksi di depan lensa kamera.
Dia diasak dari segenap sudut. Banyak pihak saman dia
dan cuba menangguk dalam air keruh.
Anna Nicole Smith berdepan krisis lagi. Dia kata dia pokai.
Realitinya, bukan itu saja.
- Apa kamu buat di sini? - Kami ada di mana-mana.
Saya nak lari daripada kamu…
- Jangan macam itu! - …untuk tenangkan diri.
- Kami sayang awak. - Kecil hati kami dibuatnya.
Kata sayang, tapi kamu buruk-burukkan saya.
Kami tak buat apa-apa! Kami cuma ambil gambar!
Kamu buat semua benda jadi…
Biar saya cakap.
- Okey. - Saya nak cakap.
Saya layan kamu baik-baik, tapi kamu tikam belakang saya.
- Tak. - Yalah itu.
Kami tak cakap apa-apa.
- Kami tak boleh tutup mulut orang. - Saya sayang kamu.
Saya sayang kamu, tapi kamu tikam belakang saya malam itu.
Terima kasih sokong kami.
Siarkan gambar ini.
Wah, cantiknya!
Inilah Anna Nicole yang sebenar. Saya masih sama, jadi…
Sedih, tapi benar.
Apabila selebriti mula hanyut, terutamanya kerana dadah,
dia akan hilang semuanya.
William Morris batalkan kontrak dia.
Banyak jenama fesyen enggan lagi bekerjasama dengan dia.
Tiada sesiapa nak berurusan dengan dia.
Boleh ambil gambar, Anna?
Semasa dia betul-betul memerlukan,
semua orang lari dan jauhkan diri daripada dia.
- Sekejap saja. - Okey.
- Baiklah. - Bolehkah, Anna?
Dia terkapai-kapai mencari tempat bergantung.
Apa mereka buat?
- Jim, ambil kereta. - Anna, sini!
Ketika itulah, munculnya Howard Stern.
Anna, siapa dia? Apa lelaki ini…
- Dia… - Siapa nama dia?
Nama dia Howard.
- Saya peguam dia. - Betul.
- Tipulah! - Betul.
- Habislah kamu semua! - Matilah kami!
Kami kenal Howard kerana pejabat kami di bangunan yang sama.
Kadang-kadang, kami terserempak di dalam lif.
Dia tahu selok-beloknya dan faham bukan saja publisiti,
tapi juga kemewahan yang menanti.
Dia pandai ambil kesempatan.
Jom, Anna. Anna, cukup itu.
Pandang sini!
Bagi saya, dia cuma peguam sengkek
yang cuba ambil kesempatan
dan menumpang populariti kes berprofil tinggi ini,
ambil alih dan dapat durian runtuh.
Mendiang suami awak nak awak warisi harta dia.
Saya tahu awak tak boleh komen. Beri hak dia!
Di mana duit saya?
Seluruh Amerika sayang akan Anna walaupun…
Media suka hentam dia,
tapi percayalah, seluruh Amerika berdiri di belakang dia.
Semua orang bersimpati dengan awak.
Saya percaya Anna berhak dapat apa saja yang diimpikannya.
- Terima kasih. - Betul!
Alangkah indahnya.
MAHKAMAH PROBET HOUSTON, TEXAS
Anna Nicole Smith hadir ke mahkamah
memakai sweater fuchsia bersama gambar mendiang suaminya.
Dia kongsi kisah cinta mereka dari kandang saksi.
Dia seorang lelaki yang bijak, hebat dan penyayang.
Saya sayang dia sepenuh hati saya.
Cinta kami bukan atas dasar nafsu semata-mata,
tapi penghargaan atas pengorbanan dia kerana menyelamatkan hidup saya,
tanda terima kasih kerana selamatkan hidup anak saya
dan kesudian dia menjaga kami.
Itulah definisi cinta kami berdua.
Howard fikir kalau dia manjakan Anna semasa hayatnya…
Sepanjang mereka bersama, Howard dah belanjakan 14 juta dolar
untuk Anna mulakan kariernya.
…Anna akan hidup senang selepas dia mati.
Sebulan sebelum Howard mati, dia sedar Anna cuma mempergunakan dia.
Dia beri Anna duit, tapi Anna boros.
Tak dinafikan Howard sayang Anna,
tapi Pierce tahu Howard tak pernah janjikan separuh hartanya kepada Anna.
Sejujurnya, Anna tak berhak dapat sesen pun.
Sebabnya, kes dia terbina atas dasar penipuan.
Barisan peguam Pierce Marshall menjangkakan sesuatu yang menggemparkan.
Mereka takkan teragak-agak untuk bongkar sisi gelap Anna Nicole.
Daripada 16 juri, 13 daripadanya adalah wanita.
Kami tahu kebanyakan juri wanita akan menyebelahi Anna Nicole.
Itulah penilaian awal kami.
Mereka beritahu kami sebab mereka percaya Anna.
"Lelaki yang letak dirinya dalam situasi itu patut tahu risikonya."
Jadi, kami atur strategi untuk ubah persepsi itu.
Kami tahu kami tak boleh hentam dia.
Cara paling efektif ialah biar dia terjerut dengan kata-katanya sendiri.
Kebenaran akan terhidang di depan juri.
Yang Arif…
Dia bercakap, tanya soalan, malah menangis sambil pandang juri.
Dia cuba raih simpati sembilan orang juri wanita.
Saya pernah tonton beberapa buah filem lakonan dia.
Dia tak boleh menjiwai babak yang menuntutnya untuk menangis.
Sejujurnya, saya agak terkejut.
Saya terkejut dan tiba-tiba terfikir. Saya tanya…
Cik Marshall.
Awak ambil kelas lakonan baru-baru ini?
Diamlah, Rusty.
Umpan saya mengena.
Saya kena beli gaun, kasut, berdandan dan bersolek.
Semua itu bukan murah. Saya perlu berbelanja besar untuk…
Dia beri jawapan yang bagi orang biasa, langsung tak masuk orang nakal.
Tak kisahlah sama ada alkohol, seks, dadah atau gaya hidup.
Dia tamak.
Akhirnya, keputusan memihak kepada kami.
Anna Nicole tak berhak dapat apa-apa pun.
Dia tak dapat sesen pun.
Ia satu kemenangan besar bagi Pierce.
Dia bukan kalah kerana dia pisau cukur,
tapi kerana ketamakannya.
Saya galakkan orang kejar impian masing-masing.
Ia boleh jadi kenyataan.
Saya buktinya.
Rock-and-roll!
BANGKAI BINATANG
Di mana awak nak simpan senapang saya, Sharon? Bawah katil?
Suka hati awaklah.
Saya simpan di bawah katil.
The Osbournes di MTV sangat berjaya,
jadi eksekutif E! Entertainment fikir, "Kita patut buat rancangan realiti."
Mereka tahu orang suka tengok Anna Nicole.
Dia kata, "Mereka akan ikut saya 24 jam
dan berkampung di rumah saya.
Semua orang boleh terlibat. Daniel dan…
Howard nak saya terima tawaran itu. Dia pun ada nanti.
Sekarang, saya tak popular. Orang dah lupa saya.
Apa pendapat awak? Patutkah saya terima?"
Saya jawab, "Awak tak patut terima tawaran itu."
Dia terus tanya, "Kenapa?"
Saya jawab, "Mereka akan kaut untung dengan memperbodohkan awak."
Dia kata, "Okey."
Tapi dia buat juga.
Anna, Anna, Anna yang glamor, Anna Nicole
Gadis miskin dari Texas Bergolok gadai mengejar kemasyhuran
Bersandarkan rupa dan bentuk badan
Namamu meniti di bibir semua Bini si jutawan…
The Anna Nicole Show ialah sebuah sitkom.
Slogan rancangan itu ialah, "Ia tak sepatutnya lucu, ia memang lucu."
Tiada bakat khusus untuk sertai rancangan realiti.
Kita cuma perlu uji bakat, buat penerbit suka dan pilih kita.
Dia datang dari Houston, Texas Mencari pasangan hidup
Kusangka akulah lelaki itu, tapiku jatuh cinta kepada Sugar Pie
Ya! Oh, Annaku Aku akan sentiasa setia
Andaiku curang suatu hari nanti Ganyanglah aku sampai lunyai
Kami bertukar-tukar nombor telefon.
Setiap kali ke LA, saya akan lepak di rumah dia.
Kalau tidak, kami berbual melalui telefon saja.
Sejujurnya, saya teringin nak tahu
berapa ramai orang yang pernah bersahabat Anna.
Anna tak perlukan pembantu peribadi. Dia perlukan kawan.
"Pembantu peribadi" ialah istilah lebih formal untuk cakap,
"Aku sunyi dan murung.
Hari-hari aku sunyi kerana aku tiada kawan."
Dia tanya,
"Awak tak sama macam mereka, bukan?"
Saya kata…
Saya pandang kiri kanan dan tanya, "Siapa mereka? Entahlah."
Saya dan Anna sangat rapat.
Taklah serapat dia dengan Pol',
tapi persahabatan kami istimewa dan tiada sesiapa boleh putuskannya.
Anna selalu buat saya rasa yang saya seorang saja kawan dia.
Dia beritahu saya semua benda
yang saya percaya dia takkan beritahu orang lain.
Dia tak suka cakap tentang zaman kanak-kanaknya.
Dia selalu cakap yang dia benci akan keluarganya.
Dia selalu cerita tentang ibunya.
Anna Nicole benci ibu dia.
Seingat saya, Anna tak nak jadi macam ibu dia, Virgie.
Dia pastikan yang dia sentiasa ada untuk Daniel.
Dia sanggup buat apa-apa saja untuk Daniel.
Kali pertama jumpa Daniel,
dia tak macam yang saya sangkakan.
Saya sangka dia budak Hollywood yang manja dan mengada-ngada.
Daniel bijak dan sangat merendah diri.
Saya rasa dia selalu dibuli di sekolah.
"Aku tengok tetek ibu kau hari ini!"
Macam-macam lagi orang cakap pasal ibu dia dan…
Dia anak saya. Comel, bukan?
Semua itu buat dia hilang keyakinan diri.
Tiada sesiapa nak kawan dengan dia.
Saya suka rancangan itu. Saya pernah terlepas satu episod saja.
Saya rasa anak lelaki dia…
- Saya kasihan akan budak itu. - Ya.
Saya kasihan akan anak dia dan anjing mereka.
Anjing itu pun menyedihkan.
- Kedua-duanya terseksa. - Ya.
Saya rasa Anna Nicole…
Dia asyik cakap dia tak ambil dadah, tapi saya tahu dia tipu.
- Apa khabar, Anna? - Biasa saja.
- Awak sihat? - Sihat walafiat.
- Gembira jumpa awak. - Terima kasih.
Entah kenapa, dia tak sedar yang dia gemuk.
Paling kurang pun, 136 kilogram.
Saya bertaruh 100 dolar dia tak seberat itu, tapi hampir.
Mungkin 127 atau 130 kilogram.
Okey, macam inilah.
Tekaan yang paling hampir dengan berat badan dia…
Kita buat undian.
Dia sangat sedih apabila media mempersendakan dia.
Mereka panggil dia "babi gemuk".
Anna beritahu saya sejak dia jadi Playmate Playboy,
orang selalu suruh dia kuruskan badan,
jadi tabiat makan dia tak sihat.
Dia tak rasa dirinya cukup cantik.
Walaupun dia secantik itu,
dia tak rasa dirinya cukup cantik kerana dia tak gembira.
Godaan paling besar bagi orang yang sedang berdiet.
Sebiji Dexatrim memadai untuk kawal selera sepanjang hari.
Mungkin produk penurunan berat badan ini ialah penyelesaian yang kita cari-cari.
TrimSpa ialah sebuah syarikat makanan tambahan.
TRIMSPA DICEMBURUI
Mereka cipta sejenis pil diet dan minta Anna jadi duta produk mereka.
Anna nak turunkan berat badan.
Saya kata, "Okey, saya datang. Kita akan bersenam dan buat yoga."
Dia kata, "Okey."
Saya rasa dia berjaya turunkan 11 hingga 13 kilogram,
tapi selepas itu,
Anna hilang sabar dan nak cepat-cepat kurus.
Sebulan kemudian, pembantu dia telefon saya dan cakap,
"Awak mesti datang sekarang.
Saya betul-betul risau akan Anna.
Anna terlentang di atas katil tanpa mekap.
Saya nampak gegelung putih.
Ada gegelung putih di sekeliling mulut dia.
Dia ternyahhidrat.
Dia tak makan apa-apa sejak hari saya balik.
Dia cuma minum 50 mililiter air sehari
dan ambil ubat diuretik.
Saya tanya, "Boleh panggil doktor?"
"Jangan."
"Awak perlukan titisan intravena." "Tak boleh."
Dia tak nampak macam dirinya yang dulu. Dengan rambut paras bahu…
Nak bercakap pun tak larat.
…dan gincu yang comot.
Saya beri dia minum guna straw.
Saya cakap, "Jangan buat macam ini lagi atau awak akan mati."
Dia cakap, "Saya tahu."
Saya tahu saya yang selamatkan dia hari itu.
Hai!
SEBELUM DAN SELEPAS
Terima kasih! Saya dah kembali.
Kurusnya awak!
- Pandang sini, Anna. - Awak nampak hebat!
Raih perhatian selayaknya.
- Sini, Anna! - Anna! Apa rahsianya?
TrimSpa, sayang!
Anna, kepulangan yang mengagumkan.
Dapatkan sekarang di 1-800-TRIMSPA atau Trimspa.com.
ANNA NICOLE SMITH
TrimSpa laku macam pisang goreng panas.
Anna!
Itu kemunculan semula dia.
- Seorang saja - Okey, seorang saja.
Anna!
Nama saya Maurice Brighthaupt.
Orang panggil saya Big Moe.
Saya pengawal peribadi Anna Nicole Smith.
Awalnya, saya rasa dia cuba nilai
dan uji integriti saya.
Dia tanya, "Awak suka badan saya? Saya cantik?
Awak nak temankan saya malam ini?"
Saya pandang mata dia dan cakap,
"Sekarang, saya anggap awak sebagai seorang adik."
Air mata dia bergenang. Dia kata, "Nak tahu?
Syukurlah saya jumpa awak."
Selepas dua hari bekerja dengan dia, saya panggil dia "Adik".
Sejak itu, dia panggil saya "Momo".
Belakang sikit! Anna!
Anna! Pandang sini!
TRIMSPA
Dia perlu sampaikan trofi Anugerah Muzik Amerika kepada Kanye West.
Sebelum naik ke pentas, dia berbual dengan Howard.
Saya cakap, "Seronoknya! Awak akan naik pentas.
Jadi diri sendiri."
Kemudian, dia duduk dan fikir,
"Saya nak buat sesuatu yang semua orang takkan lupa."
Anna Nicole Smith.
Dia naik pentas dan nampak khayal.
Itulah Anna. Anna pandai memeriahkan suasana.
Kalau saya nak rekod album, saya nak dia yang terbitkannya.
Buat lagu duet!
Sebab dia genius!
Sejurus turun pentas, dia terus pandang Howard dan tanya,
"Okey?"
Semasa duduk bertiga di belakang pentas, Anna nampak serius.
Selepas itu,
Anna terima banyak tawaran untuk jadi jurucakap.
Gila betul.
Ia memang gila.
Tiba-tiba, telefon saya tak henti-henti berdering.
Saya tak perlu buat pita seks pun.
Semua orang cari saya.
Hati saya terdetik, "Oh, Tuhan! Biar betul? Aku patut merepek selalu."
Gila betul.
Semuanya mesti melalui Howard.
Apa-apa pun, Anna yang pilih
sama ada dia nak terima atau tolak sesuatu tawaran.
ANNA NICOLE KEMBALI MENAGIH DADAH?
Anna pandai memanipulasi.
Orang kata Howard yang kawal segala-galanya.
Howard tak kawal apa-apa pun.
Anna yang kawal semuanya.
Kalau Anna rasa orang itu cuba kongkong dia,
Anna terus tinggalkan orang itu.
PERLUMBAAN DERBY KENTUCKY
Larry Birkhead seorang jurugambar.
Dia kenal Anna Nicole di Perlumbaan Derby Kentucky.
Cium saya.
Orangnya berbudi bahasa.
Saya nak tampal di kepala katil.
Larry tahu pengaruh gambar-gambar selebriti.
Selepas jumpa Anna Nicole Smith, dia dapat satu idea.
Dia fikir, "Dia boleh buat aku kaya."
Saya kenal Larry Birkhead semasa mereka terbang ke New York.
Anna kenalkan Larry sebagai jurugambar dia,
tapi saya tahu ia lebih daripada itu.
Saya juga tahu yang pada masa itu,
Anna nak anak lagi dan cuba hamil.
Secara logiknya, saya fikir,
"Mungkin Anna nak anak dengan lelaki ini."
Saya datang ke rumah Anna di LA.
Larry pun ada dan mereka sibuk buat anak,
tapi Larry tak duduk sebilik dengan Anna. Dia ada bilik sendiri.
Ya.
Saya tahu syarat-syarat untuk jadi ayah kepada anak Anna.
Antaranya tiada hak lawatan, tiada pampasan
dan lelaki itu tak boleh mengaku anak itu anak dia.
Anna tetapkan beberapa syarat ketat
sebelum mengandungkan anak mana-mana lelaki.
Saya sangka Larry setuju.
Pada tahun 2004,
saya ambil alih sebuah klinik di Studio City.
Saya tak berminat berurusan dengan selebriti.
Kebanyakan pesakit saya ialah orang-orang tua.
Doktor sebelum ini tanya, "Awak kenal Anna Nicole Smith?
Dia pesakit saya.
Dia pandai memanipulasi orang
dan memujuk rayu. Saya harap awak tak terpedaya."
UNIVERSITI BOSTON SANDEEP KAPOOR - DOKTOR PERUBATAN
Dia ada banyak penyakit.
Antaranya ialah fibromialgia.
Dia ada sakit belakang yang kronik.
Dia pernah sakit dada.
Implan buah dada dia pecah dan dia perlu dibedah.
Apabila emosi dia terganggu,
keadaan dia jadi lebih teruk.
Anna.
Di luar, dia seorang yang periang dan lincah.
Dia nampak berseri-seri.
Hakikatnya, bukan macam itu.
Dia ambil metadon iaitu sejenis ubat tahan sakit.
Biasanya, penagih heroin yang ambil metadon.
Ramai orang cakap, "Dia ketagih heroin."
Dia kata, "Jangan risau tentang dos.
Saya kuat. Saya boleh telan banyak ubat.
Saya perlukan dos yang tinggi."
ATIVAN HIDROKLORIDA METADON
1 JUN 2006
Hai, saya Anna Nicole.
Saya baca banyak gosip tentang saya.
"Anna mengandung? Dia mengandung anak luar nikah."
Okey, biar saya buat pencerahan.
Ya, saya mengandung.
Saya sangat gembira dengan berita ini.
Saya akan kongsikan perkembangannya.
Okey, itu saja. Selamat tinggal.
Suatu hari, Anna hantar e-mel.
Dia tulis, "Awak akan jadi mak cik!"
Anna cakap,
"Howard, awak akan jadi ayah. Kita akan besarkan anak ini sama-sama."
Bayangkan betapa indahnya.
Howard peguam yang juga kawan dia.
Bukan kekasih, tapi kawan.
Mereka akan…
Hubungan mereka yang rapat akan bertambah kuat
kerana banyak urusan perundangan yang perlu diuruskan.
Secara logiknya, itulah jalan cerita yang paling munasabah.
Saya rasa ibu bapa saya agak terkejut.
Faham?
Sebab setahu saya, Howard tak pernah
beritahu ibu bapa saya yang dia teman lelaki Anna.
Saya rasa ibu bapa saya tak tahu apa-apa.
Ibu saya teruja nak timang cucu.
Saya di pangsapuri saya di Hollywood Barat.
Saya buat parti hari jadi Kylie Minogue.
Saya peminat Kylie, jadi hari itu amat bermakna bagi saya
dan saya buat parti semeriah-meriahnya.
Macam mana-mana di Hollywood, ada alkohol, kokain
dan semua orang berseronok.
Tiba-tiba, Daniel datang.
"Hei! Awak nak minum?" Dia kata, "Saya nak minum semua."
Saya tanya, "Biar betul?"
Daniel tak pernah minum.
Saya tak pernah tengok dia minum.
Mungkin setin bir saja setiap dua atau tiga minggu.
Dia jarang minum.
Menjengah bulan Mei.
Daniel kuat minum.
Dia ambil kokain dan pil-pil.
Umur dia baru mencecah 21 tahun.
Dari aspek personaliti, saya nampak yang Daniel…
dah berubah.
Saya nampak sisi gelap Daniel yang saya tak pernah nampak.
Saya ajak dia minum dan dia tanya,
"Saya baru ambil metadon. Bolehkah saya minum?"
Saya tanya, "Mana awak dapat? Awak curi metadon ibu awak?"
Dia jawab, "Ya."
Saya tanya, "Berapa biji awak telan?"
Dia jawab, "Sebiji saja."
Sejujurnya…
bunyinya tak masuk akal
kerana ada kokain dan alkohol di parti itu.
"Awak tak patut ambil metadon. Nah, ambil kokain ini."
Saya ingatkan dia, "Hati-hati. Saya tak…"
Saya kata, "Jangan ambil metadon lagi. Cuba kokain ini."
Saya tak fikir panjang, tapi saya betul-betul risau.
Perjuangan bekas Playmate Playboy, Anna Nicole,
untuk tuntut harta mendiang suaminya menampakkan sinar
selepas rayuannya diterima oleh Mahkamah Agung.
Mahkamah Agung bersetuju mendengar kes bekas model Playboy itu.
Dia tuntut jutaan dolar pusaka mendiang suaminya.
Setiap kali layari laman web AOL, saya akan klik satu butang.
Ada ramai pengguna dan nama Anna Hot Smoochie Lips.
Anna hantar mesej dan cerita tentang Larry.
TAK GUNA
DIA NAK TUNTUT HAK PENJAGAAN
DIA MEMANG JAHAT
SAYA TAHU DIA NAK TUMPANG POPULARITI SAYA
DIA DAH POPULAR!
MITCHELL: CARI JALAN UNTUK DAPATKAN HAK PENJAGAAN PENUH
SAYA CUBA!
Jelas sekali, Anna tak nak kongsi hak penjagaan anak itu.
Dia cuma nak anak itu, bukan ayahnya.
Jalan keluar paling selamat adalah dengan tinggalkan Amerika
dan lahirkan anak itu di tempat lain.
Anna tak nak apa-apa daripada Larry.
Anna tak nak Larry ganggu dia.
Sebenarnya,
Anna benci dia.
BAHAMAS
Anna mulakan hidup baharu di Bahamas.
Inilah peluang dia untuk besarkan anak itu sendiri…
dengan cara yang dia fikirkan terbaik
dan tebus kekurangan dia sebagai seorang ibu.
Di Bahamas, ada beberapa undang-undang yang menarik.
Salah satunya,
di Bahamas, lelaki yang tandatangan surat beranak ialah ayah kepada anak itu.
Itulah undang-undang di sana.
Kalau Howard K. Stern yang tandatangan, maka dialah ayah kepada anak itu.
Pada penghujung Ogos, Anna telefon saya.
Dia beritahu saya yang dia baru pindah ke Bahamas.
Saya tanya, "Macam mana dengan rawatan awak?"
"Saya dah pindah ke syurga dunia dan rasa tenang di sini."
Saya kata, "Awak…"
Selain itu, dia telefon saya untuk beritahu,
"Metadon saya dah nak habis."
Kesan penarikannya boleh membawa maut dan saya risau akan kandungan dia.
Saya terus periksa kalau-kalau Anna boleh dapat metadon di Bahamas,
tapi mustahil.
Jadi, saya telefon farmasi.
"Dia perlukan ubat ini. Dosnya cukup beberapa hari saja lagi.
Apa saya boleh buat?"
Kami jumpa jalan.
Kami akan kirim metadon ke Bahamas dari Amerika Syarikat.
Akhirnya, dia dapat metadon itu.
Kemudian, Daniel datang jumpa saya
dan mengadu yang dia bergaduh dengan Anna.
Dia nampak bimbang dan marah dengan situasi itu
dan dia mengalami kemurungan.
Akhirnya, dia dimasukkan ke hospital.
Dia jumpa ahli psikiatri
dan dipreskripsikan dengan Lexapro sebelum dibenarkan keluar hospital.
Saya beritahu Anna, "Awak mesti balik dan jaga Daniel."
Saya tak tahu sama ada Anna sedar betapa rapuhnya mental Daniel masa itu.
7 SEPTEMBER 2006
Howard telefon saya
dan beritahu yang Anna selamat melahirkan seorang bayi perempuan
yang sangat cantik.
Saya tanya, "Boleh cakap dengan Anna?"
Anna cakap, "Momo, inilah anugerah yang saya tunggu-tunggu selama ini."
Kemudian Anna cakap, "Daniel dalam perjalanan."
Syukurlah yang mereka dah berbaik.
Mereka berhubung semula.
Anna hantar tiket kapal terbang dan Daniel terbang ke Bahamas.
HOSPITAL DOCTORS
KEESOKAN HARINYA
Saya dapat panggilan antarabangsa dari Bahamas.
Howard yang telefon.
Suara dia kedengaran sugul dan sedih.
Dia cakap, "Mo, Anna perlukan awak sekarang."
Saya boleh dengar Anna cakap, "Momo, datang sekarang!"
Saya tanya, "Apa dah jadi?"
Dia jawab, "Daniel dah mati."
Saya tanya, "Apa awak cakap? Mati?"
Dia kata, "Ya. Dia jumpa adik dia.
Selepas itu, dia tak sedarkan diri dan…
Dia dah mati."
Daniel Wayne Smith tiba di hospital pada lewat petang Sabtu, 9 September,
untuk melawat ibu dan adik perempuannya yang baru lahir.
Pada pukul 9.38 pagi Ahad,
jururawat dipanggil dan doktor bertugas bergegas ke wad.
Usaha menyedarkannya semula menggunakan protokol sokongan hayat
diteruskan selama 22 minit.
Dia diisytiharkan mati pada pukul 10.05 pagi.
Kami memanjangkan ucapan takziah
kepada ahli keluarga dan sahabat Daniel Wayne Smith.
Kami harap rakan-rakan media
lebih sensitif atas kehilangan keluarga mendiang
dan beri mereka ruang untuk berkabung buat masa ini.
Anna bagai nak gila.
Dia tak keruan. Dia tak nak cakap dengan sesiapa.
Dia nak mati.
Daniellah kekuatan dia untuk tinggalkan Mexia, Texas.
Segala-galanya demi Daniel.
Dia tak habis-habis salahkan dirinya sendiri.
Dia rasa sangat bersalah.
Dia cakap, "Saya nak mati.
Saya tak layak hidup.
Saya yang patut mati, bukan Daniel.
Saya yang patut mati."
Kematian mengejut seorang pemuda berumur 20 tahun
kini sedang disiasat.
Daniel Smith, 20 tahun,
ditemui mati secara mengejut di sebuah hospital di Bahamas.
Adakah dia dibunuh?
Khabar angin terus menyelubungi kematian mengejut
anak Anna Nicole Smith, Daniel.
Bukti baharu menunjukkan pengambilan dos berlebihan.
Adakah ini kebetulan atau dirancang?
Rumah kami dikerumuni 300 orang paparazi.
Jurugambar dari seluruh pelosok dunia berkampung di depan dan tepi rumah.
Kamera ada di mana-mana saja
untuk saksikan kesedihan dia.
Setiap kali Anna bangun tidur, "Daniel panggil saya.
Daniel rindu saya."
Saya beri Dannielynn kepada dia dan cakap, "Awak mesti kuat untuk dia."
Mentaliti dia terus berubah.
Dia akan duduk, senyum,
pandang Dannielynn dan cakap, "Comelnya."
Saya kata, "Awak mesti kuat untuk dia."
Malangnya, dia terlalu rindu akan Daniel.
Setiap kali tidur, dia akan mimpi Daniel.
Ibu!
Saya rasa sebab itu dia asyik makan ubat
dan telan macam-macam pil untuk tidur.
Setiap kali tidur, dia mimpi Daniel.
Orang-orang di sekeliling dia tak mampu buat apa-apa.
Dia cakap, "Howard, beri saya semua pil itu.
Kalau awak tak nak bagi, saya minta daripada orang lain."
Howard tak pernah cakap, "Awak mesti makan pil-pil ini."
Howard takkan buat macam itu.
Tiada sesiapa paksa Anna.
Ini saat yang gembira untuk dia. Dia baru saja bersalin.
Sedang dia menikmati saat ini,
sesuatu yang dahsyat menimpa anak sulungnya.
Dia tentu rasa sangat bersalah.
SEBULAN SELEPAS KEMATIAN DANIEL
Terima kasih hadir, semua. Saya cuma nak cakap
yang saya ayah kandung Dannielynn.
Saya rasa semua ini satu penindasan terhadap saya.
Saya nak bersatu semula dengan anak perempuan saya
dengan bantuan peguam saya, Puan Opri.
Terima kasih.
Siapa ayah kandung anak perempuan Anna Nicole Smith?
Dia saja yang tahu jawapannya.
Dannielynn mungkin mewarisi jutaan dolar
daripada pusaka mendiang suami Anna, taikun minyak, J. Howard Marshall.
Kenapa Anna Nicole rahsiakan identiti ayah kandung anak perempuannya?
Saya teman lelaki Anna dan kami saling mencintai.
Kami dah bersama bertahun-tahun lamanya.
Jadi, awaklah ayahnya?
Ya.
Awak dah buat ujian DNA? Adakah…
- Saya ayah dia. - Apa?
Saya ayah dia.
Howard K. Stern kata dia ayah kandung anak itu.
Bekas kekasih Anna, Larry Birkhead, kata anak itu anak dia
dan dengan tak semena-mena,
suami Zsa Zsa Gabor, Prinz Fredéric von Anhalt,
beri bayangan yang dia ayahnya.
Sesiapa pun boleh jadi ayahnya.
Awakkah ayah dia?
Entahlah. Maksud saya…
Kadang-kadang, saya nakal. Ya.
Siapa ayah Dannielynn?
Dia ayahnya.
Saya ayahnya.
Selagi tiada bukti klinikal, sayalah ayahnya.
Dengan semua drama yang berlaku,
kami tak sempat pun berkabung.
Saya rasa mungkin lambat lagi
untuk kami raikan anugerah terindah ini.
EMPAT BULAN KEMUDIAN
8 FEBRUARI 2007
Helo, bomba.
Hai, Balai Polis Seminole.
Boleh sesiapa datang ke Hotel Hard Rock?
Bilik 607.
Okey.
Ada tetamu wanita berkulit putih yang…
Apa? Dia tak sedarkan diri?
Dia tak bernafas.
Okey, dia tak bernafas.
Sebenarnya, dia Anna Nicole Smith.
- Okey. - Okey. Baiklah, terima kasih.
Ramai orang berkumpul di depan butik dan tanya saya,
"Awak dah dengar berita? Apa dah jadi?"
Saya tanya, "Berita apa? Siapa awak?"
Banyak van berita.
Patrik telefon Anna, tapi dia tak jawab.
Telefon Howard pun tak berjawab.
Telefon Mo dan Mo cakap, "Adik dah mati."
Saya boleh dengar betapa sedihnya dia.
Saya naik penerbangan pertama ke Florida dan tiba lima jam kemudian.
Howard sedih bukan kepalang. Dia bagai nak gila.
Ramai orang tuding jari ke arah Howard K. Stern.
Apa khabar?
Ramai orang cakap dia pemutar belit.
Menurut laporan, pihak polis mencari preskripsi
yang ditulis untuk Howard K. Stern dan bekalkan dadah kepada Anna.
Kenapa awak enggan bekerjasama dengan Pemeriksa Kesihatan Broward County?
Saya tiada komen.
Preskripsi metadon itu dan nama saya terpampang di dada akhbar.
Doktor ini kirim metadon kepada ibu hamil.
Saya rasa mereka salahkan saya atas kematian Anna.
Saya memang dipersalahkan.
Berita ini mencerminkan
budaya selebriti dan media masa kini
apabila semua rangkaian berita utama
menyiarkan liputan langsung tanpa henti tengah hari ini
apabila Anna Nicole Smith disahkan meninggal dunia
pada usia 39 tahun.
Dia bintang pujaan, tapi bukan kesayangan ramai.
Hidup Anna tak pernah sunyi daripada tragedi dan kontroversi.
Hidup dia penuh liku.
Macam mana dengan aset Anna?
Dia ada wasiatkah? Siapa ayah kepada anak perempuannya?
Sesiapa yang dapat hak penjagaan anak ini
akan menguruskan pusaka yang diwarisinya.
Mungkin mencecah puluhan juta, kalau bukan ratusan juta dolar.
Ungkapan "bersemadi dengan tenang" tak bermakna apa-apa
bagi Anna Nicole Smith.
Dia selalu cakap yang dia akan mati muda.
Saya rasa bersalah kerana tak percaya cakap dia.
Kami patut luang lebih banyak masa untuk buat sesuatu yang positif.
Saya kesal dengan kata-kata saya.
Sekarang, semua dah terlambat.
Saya takkan mampu ubah apa-apa.
Saya sedih setiap kali teringat akan anak dia.
Sebab budak itu takkan tahu
betapa ibu dia amat menyayanginya sejak dia dalam rahim lagi.
Dia takkan tahu betapa gembiranya Anna,
dia takkan rasa pelukan seorang ibu,
dia takkan dengar dodoian dan kasih sayang seorang ibu.
Saya fikir sekurang-kurangnya, "Dia dah bersatu semula dengan Daniel."
Pertama, dia bukan ibu saya. Dia cuma lahirkan saya.
Tak lama sebelum meninggal dunia, Anna Nicole buat satu temu bual
tentang zaman kanak-kanaknya di sisi ibunya, Virgie.
Saya lari dari rumah semasa berumur 15 tahun.
Saya buka TV dan duduk di sofa.
Tiba-tiba, saya ternampak Nicky.
Apa jasa dia? Nak dengar cerita zaman kanak-kanak saya?
Dia pukul, belasah dan rogol saya.
Itulah ibu saya.
Dia kata ibu dia rogol dia,
belasah dia dan dia terpaksa lari dari rumah.
Tak guna.
Saya terkejut sebab saya tahu
itu bukan cerita zaman kanak-kanak dia.
Itu cerita saya.
Itulah yang menimpa saya dan macam itulah saya cerita kepada dia.
Vickie beritahu orang yang ibu saya dera dia.
Ibu saya tak dera dia.
Ibu saya seorang ibu yang baik dan penyayang.
Seingat saya, ibu dialah yang selalu tolong dia.
Banyak kali.
Dah banyak kali Virgie tolong kami.
Kalau ibu dia bukan penguatkuasa,
entah berapa kali kami keluar masuk penjara.
Sebenarnya, mereka selalu berhubung.
Mereka saling ambil berat.
Ibu saya meninggal dunia tiga tahun lalu disebabkan kanser.
SUARA VIRGIE IBU ANNA NICOLE
Kami tak miskin.
Kami hidup sederhana di Houston.
Tiga bilik tidur, dua serambi kereta.
Dia suka cerita
betapa teruk dan sadisnya zaman kanak-kanak dia.
Saya pernah tanya dia.
"Vickie Lynn, kenapa kamu tipu? Kenapa buat macam itu?
Dia jawab, "Saya harap ibu faham
yang saya dapat lebih banyak duit dengan meraih simpati orang
berbanding sebaliknya."
Dia kata, "Jangan salah faham.
Saya dapat duit setiap kali orang sebut nama saya.
Setiap kali nama saya dipetik dalam akhbar, TV dan berita.
Ia tak penting.
Selagi orang ingat saya, selagi itu saya dapat duit.
Itulah matlamat hidup saya, cari duit."
Dia kata, "Kalau ceritanya menyedihkan,
saya dapat 50 kali ganda lebih banyak berbanding cerita yang menggembirakan."
Saya tanya, "Kamu tak kisah kalau orang pandang serong?"
Dia jawab, "Tak, asalkan dapat duit."
Saya tanya, "Kamu tak malukah?"
Dia jawab, "Tak, sebab saya tahu saya boleh dapat banyak duit.
Saya tak malu."
Saya tanya, "Kamu tak fikir maruah keluarga?"
Dia kata, "Ibu, ini hidup saya.
Ini bukan hidup ibu, tapi hidup saya.
Biarlah saya tulis jalan cerita hidup saya sendiri.
Benar atau tidak, biar saya tentukan."
Nicky hanyut dalam ilusi yang diciptanya sendiri.
Bayangkan kalau benang yang basah cuba ditegakkan berkali-kali?
Dia hilang Daniel, nyawa dan segala-galanya.
MARILYN MON AMOUR
Itulah bayarannya.
Sambilku hayun kayu golf
Mataku melirik manja ke kedi
Jinak-jinak burung merpati
Kerana hatiku sudah dimiliki…
Siasatan mengesahkan Anna Nicole mati
kerana ambil sembilan jenis ubat secara berlebihan.
Tiada tanda-tanda homisid
dan metadon disahkan sebagai punca kematian.
Aku teruja dia bertanya
Namun, hatiku sudah dimiliki…
Dr. Sandeep Kapoor dan Howard K. Stern dituduh
bersubahat membekalkan ubat terkawal kepada penagih.
Dr. Kapoor dibebaskan.
Stern didapati bersalah, tapi sabitan terhadapnya digugurkan.
Ya, hatiku sudah dimiliki…
Secara rasminya, Daniel disahkan mati mengejut
akibat pengambilan dua jenis anti-depresan dan metadon.
Dua bulan selepas kematian Anna Nicole,
Larry Birkhead disahkan sebagai ayah kandung Dannielynn.
Hatiku sudah dimiliki…
Pada Disember 2018, kes probet Marshall ditutup.
Anak perempuan Anna Nicole, Dannielynn, tidak mewarisi sesen pun.
Terjemahan sari kata oleh Saffura